Derrick White

Derrick White (s. 2. heinäkuuta 1994 Parker, Colorado) on yhdysvaltalainen koripalloilija, pelipaikaltaan pelintekijä. Hän on pelannut NBA:ssa vuodesta 2017 lähtien edustaen San Antonio Spursia. White voitti NBA:n kehityssarjan mestaruuden vuonna 2018. Hän on pelannut myös Yhdysvaltain maajoukkueessa.

Elämä ja ura 

White pelasi yliopistokoripalloa neljä kautta, viimeisen kauden 2016–2017 Coloradon (Boulder) joukkueessa. San Antonio Spurs varasi hänet NBA:han 29. vuorolla vuoden 2017 varaustilaisuudessa. Vuonna 2018 White voitti Spursin farmijoukkue Austin Spursissa NBA:n kehityssarjan mestaruuden.

White on edustanut myös Yhdysvaltain miesten maajoukkuetta, jonka kokoonpanoon hän kuului vuoden 2019 MM-kilpailuissa.

Lähteet 
 Derrick White Stats Basketball-Reference.com 
 Derrick White G-League Stats Basketball-Reference.com 
 Derrick White College Stats College Basketball at Sports-Reference.com 
 Profiili University of Colorado Athletics

Viitteet

Aiheesta muualla 
 Profiili NBA 

Yhdysvaltalaiset koripalloilijat
Vuonna 1994 syntyneet
Elävät henkilöt